72 



præg, der er over dem, som de Forskelligheder, der ogsaa findes. 

 En lille ejendommelig Urt føjes nu til her, nemlig Sylblad 

 (Siihidaria). Det er en meget uanselig Plante, som blot bliver 

 faa (2 — 5) cm høj, og det paa Tav. 597 afbildede Eksemplar er 

 saaledes usædvanlig stort og kraftigt. 



Bladene er alle grundstillede og sylformede uden egentlig 

 Bladplade. Blomsterklaserne bærer smaa bitte hvidlige Blomster, 

 som har den sædvanlige Bygning hos Korsblomstrede. Dog er der 

 en Mærkelighed, nemlig, at Blomsten er omkringsædig, d. v. s. 

 Bægerblade, Kronblade og Støvdragere sidder paa Randen af en 

 lille Skaal, i hvis Bund Støvvejen har sin Plads. Denne sidste 

 udvikles til en kort elliptisk Skulpe (Fig. 3), som blot indeholder 

 faa Frø (Fig. 5), med en krum Kim, hvis Kimblade er stillede 

 saaledes, at det ene Kimblads Rygside vender mod Kimroden 

 (Fig. 6); se iøvrigt BNF, S. 154. 



Sylblad er en enaarig Urt, der vokser ved Aa- og Søbredder 

 paa noget sandet Bund, Hyppigst vokser den ude paa ganske 

 lavt Vand, saaledes at Bladene er nede i Vandet; ja undertiden 

 er Blomsterstanden det ogsaa, Blomsterne aabner sig da ikke, 

 men Befrugtning finder dog Sted. Synker Vandet i Sommertiden, 

 bliver S. til en Landplante og er da i Regelen ganske lille. Dens 

 Blomstringstid er Juli — August. 



Der findes paa saadanne Voksepladser flere Planter af om- 

 trent samme biologiske Type : kort og opret Rodstok, grundstillede 

 og udelte Blade uden flad Bladplade. I BNF er tidligere afbildet 

 og omtalt af denne Type: Lobelie (Lobelia Dortmanna, Tav. 58), 

 Brasenføde (Isoetes, Tav. 519) og Strandbo (Litorélla, Tav. 129); 

 den sidste har dog lange Udløbere. 



Sylblad har, ligesom mange andre Vandplanter, ogsaa den 

 ovenfor omtalte Horn blad, en meget vidtstrakt Udbredelse i 

 Verden. Her i Norden træffes den baade i hele Norge, om end 

 ikke hyppigt, i Island og i Danmark, hvor den dog er meget 

 sjælden og kun fundet faa Steder i Nord- og Vestjylland. 



Tav. 597. Fig. 1. Usædvanlig kraftig Plante. Fig. 2. Blomst (Vi). 

 Fig. 3. Moden Skulpe (^'i). Fig. 4. Skulpens hindeagtige Skillevæg, efter at 

 Skulpeklapperne og Frøene er faldne bort (Vi). Fig. 5. Frø (^Vi). Fig. 6. 



Kim ru). 



Der findes i Norden flere andre Slægter af Korsblomstrede 

 end de paa Tavlerne i BNF afbildede; af disse er der Grund til 

 at omtale nogle faa, som dog maa nøjes med at blive afbildede i 

 Teksten: 



